
Comisia pentru buget,

finanţe şi bănci
Bucureşti, 28.06.2022 

Nr. 4c-2/ 792
PLx. 408/2022
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind gestionarea şi utilizarea fondurilor Interreg şi a contribuţiei publice naţionale, pentru obiectivul „Cooperare teritorială europeană", în perioada 2021-2027,  trimis pentru dezbatere pe fond, în procedură de urgență, cu adresa nr.PLx.408/2022, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Bogdan-Iulian HUŢUCĂ
Parlamentul României

RAPORT
asupra proiectului de Lege privind gestionarea şi utilizarea fondurilor Interreg şi a contribuţiei publice naţionale, pentru obiectivul „Cooperare teritorială europeană", în perioada 2021-2027
În conformitate cu prevederile art. 95 și 117 alin.(1) din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci a fost sesizată pentru dezbatere pe fond, în procedură de urgență, cu proiectul de Lege privind gestionarea şi utilizarea fondurilor Interreg şi a contribuţiei publice naţionale, pentru obiectivul „Cooperare teritorială europeană", în perioada 2021-2027.

Senatul, în calitate de primă Cameră sesizată, a adoptat proiectul de Lege în ședința din data de 22 iunie 2022.
Conform prevederilor art. 75 din Constituţia României, republicată, şi ale art. 92 alin.(9) din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

La dezbaterea proiectului de Lege s-a avut în vedere avizul favorabil al Consiliului Legislativ.

Prin prezentul proiect de Lege se stabileşte cadrul financiar general pentru gestionarea asistenţei financiare nerambursabile alocate României de către Uniunea Europeană pentru obiectivul de cooperare teritorială europeană (Interreg), a plăţilor în avans, precum şi a contribuţiei publice naţionale aferentă acesteia, în vederea asigurării unui management financiar eficient al fondurilor aferente programelor Interreg pentru perioada de programare 2021-2027.
În conformitate cu prevederile art.62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de Lege menţionat mai sus, în şedinţa cu prezență fizică și online din ziua de 28 iunie 2022. 

La ședința Comisiei deputații şi-au înregistrat prezența conform listei de prezență. 

La dezbaterea proiectului de Lege a participat, în calitate de invitat, doamna Iulia Hertzog – director general în cadrul Ministerului Dezvoltării, Lucrărilor Publice și Administrației.
În urma dezbaterii proiectului de Lege şi a opiniilor exprimate, deputații au hotărât cu majoritate de voturi, să propună plenului Camerei Deputaţilor, un raport de adoptare a proiectului de Lege privind gestionarea şi utilizarea fondurilor Interreg şi a contribuţiei publice naţionale, pentru obiectivul „Cooperare teritorială europeană", în perioada 2021-2027, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare.

